CELEX: 62009CN0056
Language: hu
Date: 2009-02-09 00:00:00
Title: C-56/09. sz. ügy: A Commissione tributaria provinciale di Roma (Olaszország) által 2009. február 9-én benyújtott előzetes döntéshozatal iránti kérelem – Emiliano Zanotti kontra Agenzia delle Entrate

18.4.2009   
            
            
               HU
            
            
               Az Európai Unió Hivatalos Lapja
            
            
               C 90/15
            
         A Commissione tributaria provinciale di Roma (Olaszország) által 2009. február 9-én benyújtott előzetes döntéshozatal iránti kérelem – Emiliano Zanotti kontra Agenzia delle Entrate
   (C-56/09. sz. ügy)
   2009/C 90/22
   Az eljárás nyelve: olasz
   
      A kérdést előterjesztő bíróság
   
   Commissione tributaria provinciale di Roma
   
      Az alapeljárás felei
   
   
      Felperes: Emiliano Zanotti
   
      Alperes: Agenzia delle Entrate
   
      Az előzetes döntéshozatalra előterjesztett kérdés
   
   A Szerződésnek és az európai közösségi jognak a bírói jogvédelem hatékonyságára és teljességére, valamint az egyenlő bánásmódra és a szabad mozgásra vonatkozó általános elveivel ellentétes-e az 1986. december 22-i 917. sz. köztársasági elnöki rendelet –a jövedelemadóról szóló egységes szöveg – 15. cikke e) pontjának és a Ministero delle Finanze 2000. május 12-i 95. sz. körlevele 1.5.1. pontjának alkalmazása, illetve a közösségi jogszabályokkal ellentétes-e a hivatkozott rendelkezésben említett költségek elismerésének ezekből következő korlátozása?